
Rīgā

I. Vispārīgie jautājumi
1. [bookmark: bookmark3]Šis nolikums nosaka kārtību, kādā norisinās RBJC “Daugmale” atklātās ģimeņu sacensības “Ģimeņu bumbu rallijs” (turpmāk — Sacensības).
2. Sacensības tiek rīkotas ar mērķi veicināt fiziskās aktivitātes, dodot iespēju iesaistīties visiem ģimenes locekļiem.
3. Sacensību uzdevums ir nodrošināt ģimenēm iespēju kopā labi pavadīt brīvo laiku, noskaidrot saliedētākās un sportiski spēcīgākās ģimeņu komandas, veicot uzdevumus ar dažādu sporta veidu bumbām.
4. Sacensības organizē RBJC “Daugmale” (turpmāk — Organizators) sadarbībā ar Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldi.
5. Organizatori ir atbildīgi par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to rīkotajos pasākumos. Ārkārtas situāciju gadījumos tiek rīkots atbilstoši Departamenta noteiktajai kārtībai.
6. Atbildīgā persona par sacensībām — Marks Kristians Šteinbergs (RBJC “Daugmale” direktora vietnieks izglītības jomā, e-pasts: msteinbergs5@edu.riga.lv, tālr. 20348970).
II. Sacensību norises vieta un laiks
7. [bookmark: bookmark4]Sacensības notiek 2026. gada 12. septembrī.
8. Sacensības norisinās Reģionālā sporta centra “Ķengarags” stadionā, Latgales ielā 283B, Rīgā. Sākums — plkst. 14.00.
9. Sacensību nolikums un informācija par Sacensībām tiek publicēta tīmekļvietnēs www.intereses.lv un www.bjcdaugmale.lv, kā arī sociālajos tīklos.
III. Sacensību dalībnieki, programma un nosacījumi
10.  Sacensībās var piedalīties viens no ģimenes vecākiem (vai pilngadīgs brālis/māsa) ar savu bērnu(-iem), vai draugi (turpmāk — Dalībnieki). Bērnam jābūt vecumā no 5 līdz 16 gadiem. Komanda — ģimene, ģimene ar draugiem, draugi. Komandā drīkst būt līdz 4 dalībniekiem (izņēmums, ja ir 2 vecāki un vecākiem ir vairāk pa 2 bērniem). Komandā jābūt vismaz 2 dalībniekiem.
10.1. Komandu drīkst pieteikt pilngadīga persona (vecāki, pilngadīgs brālis/māsa, pulciņa skolotājs).
11. Vecuma grupas:
11.1. Jaunākā grupa — bērni vecumā no 5 līdz 10 gadiem un ģimenes vecāks (vai pilngadīgs brālis/māsa).
11.2. Vecākā grupa — bērni vecumā no 11 līdz 16 gadiem un ģimenes vecāks (vai pilngadīgs brālis/māsa).
12. Sacensības notiek saskaņā ar organizētāja izstrādātajiem noteikumiem:
12.1. Aktivitātes — “Ķer un liecies”, “Bumbas rallijs”, “Florbola meistars”, “Bumbu ceļojums”, “Tālais metiens”, “Precīzais metiens” u.c.
12.2. Dalībniekiem jābūt sporta tērpā.
13. Papildu informācija par Sacensībām: tālr. 20348970, e-pasts: msteinbergs5@edu.riga.lv
14. Pieteikties dalībai Sacensībās var:
14.1. iepriekš aizpildot elektronisko pieteikuma formu: https://forms.cloud.microsoft/e/fB1vrGf1p9
14.2. vai sacensību dienā klātienē, iesniedzot aizpildītu pieteikumu (pielikums Nr.1) 2026. gada 12. septembrī līdz plkst. 13.45.
15. Pieteikumā jānorāda dalībnieka ģimenes komandas nosaukums, dalībnieku vārds, uzvārds, dzimšanas gads.
16. Katrs pilngadīgais Sacensību dalībnieks ir personīgi atbildīgs par sava veselības stāvokļa atbilstību Sacensībām.
17. Par nepilngadīgu sacensību dalībnieka veselības stāvokļa atbilstību Sacensībām atbild vecāks/aizbildnis sk. Pielikums Nr.1. 
18. [bookmark: bookmark7]Organizators nodrošina ievērot Fizisko personu datu apstrādes likuma prasības.
[bookmark: bookmark6]V. Vērtēšana un apbalvošana
19. Tiek skaitīti komandas punkti katrā disciplīnā. Uzvar komanda ar lielāko punktu skaitu. Ja divām komandām punktu skaits ir vienāds, augstāku vietu iegūst tā, kuras sastāvā ir jaunāks dalībnieks.
20. Pirmo trīs vietu ieguvēji katrā vecuma grupā tiek apbalvoti ar diplomiem, medaļām un balvām.
VI. Dalībnieka personas datu aizsardzības noteikumi
21. Personas datu apstrādes tiesiskais pamats — Izglītības likuma 17. panta pirmā daļa, 18. panta otrās daļas 12. un 13. punkts, Eiropas Parlamenta un Padomes Regula (ES) 2016/679 (Vispārīgā datu aizsardzības regula) 6. panta pirmās daļas e) punkts.
22. Papildu informācija par personas datu apstrādi pieejama Departamenta tīmekļvietnē: https://iksd.riga.lv/lv/rd-iksd/Personas-datu-apstrade.
23. Nolikuma mērķu sasniegšanai un Sacensību publicitātei tiks veikta dalībnieku fotografēšana un video ierakstīšana. Materiāli tiks izvietoti Rīgas valstspilsētas pašvaldības un iestādes sociālo tīklu kontos, kā arī tīmekļvietnēs iksd.riga.lv, intereses.lv.
24. Organizatori neuzņemas atbildību par trešo personu veikto fotografēšanu/filmēšanu un materiālu izmantošanu.
25. Dalībniekam vai viņa likumiskajam pārstāvim ir tiesības lūgt neveikt fotografēšanu/filmēšanu vai iebilst pret to, rakstiski informējot organizatoru (msteinbergs5@edu.riga.lv), norādot identificējošu informāciju.
26. Nepilngadīgo dalībnieku fotografēšana un filmēšana, kā arī viņu personas datu publicēšana notiek tikai ar likumiskā pārstāvja piekrišanu (pielikums Nr. 1).
27. Dalībnieks, viņa likumiskais pārstāvis vai pedagogs atbild par precīzu datu iesniegšanu organizatoram. Trešās personas nav tiesīgas iesniegt dalībnieku datus.

